প্রেস বিজ্ঞপ্তি ॥ ‘গড়ে তুলি আগামী’ শ্লোগানের প্রত্যয়ে জন্মগত কাবফুট এবং ঠোঁট ও তালুকাটা সমস্যা নিয়ে জনসচেতনতার জন্য লায়ন মোখলেছুর রহমান ফাউন্ডেশন (এলএমআরএফ) সমগ্র বাংলাদেশে সাইকেলে চড়ে প্রচারাভিযান পরিচালনা করছে। জন্মগত কাবফুট, ঠোঁট ও তালুকাটা চিকিৎসা না করালে প্রতিটি শিশুর জীবন হতে পারে শারীরিক ও সামাজিকভাবে বিপন্ন। আর এ ধরনের সমস্যা নিয়ে আমাদের দেশে রয়েছে নানা ধরনের কুসংস্কার। সমস্যাগুলোর উত্তরণে সকলের আন্তরিক অংশগ্রহণ প্রয়োজন। অধিকাংশ অভিভাবকই এ সকল জন্মগত সমস্যা নিয়ে অবগত নয়, ফলে সন্তানের সুচিকিৎসার ব্যাপারে প্রয়োজনীয় সঠিক তথ্য না থাকায়, চিকিৎসার আওতার বাইরেই থেকে যাচ্ছে অধিকাংশ আক্রান্ত শিশু। এলএমআরএফ বেসরকারি স্বেচ্ছাসেবী উন্নয়নমূলক ও দাতব্য সংস্থা সুবিধাবঞ্চিত দরিদ্র রোগী, যারা জন্মগতভাবে ঠোঁট ও তালুকাটা এবং মুগুর পা বা কাবফুট ...